Skaisteliai
54°24′13″š. pl. 23°09′02″r. ilg.﻿ / ﻿54.4035°š. pl. 23.1506°r. ilg.﻿ / 54.4035; 23.1506 Skaisteliai – ežeras pietvakarių Lietuvoje, Kalvarijos savivaldybėje, apie 5 km į vakarus nuo Kalvarijos. Ežero ilgis iš šiaurės į pietus – 0,23 km, plotis – iki 0,14 km. Altitudė 110,6 m. Krantai žemi, užpelkėję, tik vakarinis krantas aukštesnis ir sausesnis. Ežerą supa medžiai ir krūmai. Į vakarus plyti dirbami laukai ir įsikūręs Budavisko kaimas. Šiaurėje išteka upeliukas link už 90 m telkšančio mažesnio Skaistelių ežero (Šešupės intako Menkupių upelio baseinas).